Mann pågrepet etter biljakt i Porsgrunn
Det var klokken 23.58 på julaften at politiet fikk en telefon fra en bilist som mente at sjåføren foran måtte være beruset. Politiet var i nærheten, og bestemme seg for å stoppe sjåføren for kontroll. Men da de kom bort til bilen, tråkket mannen i 40-årene på gassen og kjørte avgårde med politiet i hælene. – Han kjørte i veldig varierende hastighet, og var blant annet oppe på gangveien. Da han tok en 180 graders sving på riksveien, fikk vi sperret ham inne, sier operasjonsleder Lene Nordbø i Telemark-politiet til VG. Da mannen ble pågrepet klokken 00.08 hadde politiet kjørt etter ham i syv minutter. – Han erkjenner at han har drukket alkohol, sier Nordbø.
Da mannen i 40-årene ble stoppet i politikontroll tråkket han på gassen.